section_heading: <center> Velika nagrada Austrije</center>
paragraph_text: Pierre Gasly je u boks ušao već u 16. krugu jer je startao na softu pa je zbog potrošnje guma morao još jednom u boks po hard gume, 26 krugova prije kraja, te je završio deveti za AlphaTauri. Fernando Alonso je osvojio posljednji bod na utrci prestigavši Russella u Williamsu s vanjske strane četvrtoga zavoja, dva kruga prije kraja. Tsunoda je nakon starta sa sedmoga mjesta završio tek 12. u drugom AlphaTauriju. Japanac je startao na softu i vrlo rano ušao po novi set harda u 15. krugu, dok je 19 krugova prije kraja morao još jednom po hard gume. Tsunoda je dobio i dvije kazne po pet sekundi zbog dva prelaska preko bijele linije na ulasku u boks. Lance Stroll u Aston Martinu također nije imao dobru utrku iako je startao deveti, ali start na soft gumama, koji je bio cijena prolaska u Q3, bio je zaslužan za njegov pad te je završio 13. ispred Antonija Giovinazzija u Alfa Romeu. Nicholas Latifi je završio 15. ispred Räikkönena u Alfa Romeu i Sebastiana Vettela u Aston Martinu, a Mick Schumacher je opet pobijedio Nikitu Mazepina u dvoboju začelja u Haasu.<ref>Race Highlights | 2021 Austrian Grand Prix YouTube. Objavljeno 4. srpnja 2021. Pristupljeno 15. srpnja 2021.